OKRESNÁ PROKURATÚRA SENICA 
Janka Kráľa 735, 905 45 Senica	

Číslo: Pv 675/16/2205-7	Senica 14.12.2016 
EEČ: 2-19-132-2016
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1 Trestného zákona
Rozhodol: 	prokurátorka Okresnej prokuratúry Senica 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
rodné priezvisko: XXXXX
trvalé bydlisko: XXXXX XXXXX, XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
v období od mesiaca jún 2016 do mesiaca september 2016 riadne neplnil svoju vyživovaciu povinnosť, ktorá mu vyplýva zo Zákona o rodine a bola deklarovaná rozsudkom Okresného súdu Senica č. k. XXXXX zo dňa XXXXX právoplatným dňa XXXXX ktorým bol zaviazaný prispievať na výživu v prospech ml. XXXXX, nar. XXXXX bytom u matky sumou vo výške 60,- € mesačne a ml. XXXXX nar. XXXXX, bytom u matky sumou vo výške 100,- € mesačne vždy do 15. dňa toho ktorého mesiaca vopred k rukám matky XXXXX, nar. XXXXX, bytom XXXXXXXXXX, XXXXX č. XXXXX, ktorú povinnosť si riadne neplní v meste XXXXX a obci XXXXX, čím takto spolu dlhuje na výživnom za uvedené obdobie sumu vo výške 640,- €, podľa jej vyjadrenia, teda neplní z nedbanlivosti svoju zákonnú povinnosť vyživovať alebo zaopatrovať iného,

lebo zanikla trestnosť činu.

Odôvodnenie:
Poverený príslušník Obvodného oddelenia PZ Šaštín - Stráže uznesením ČVS: ORP-425/SS-SE-2016 zo dňa 20.10.2016 vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona na skutkovom základe uvedenom vo výrokovej časti tohto uznesenia. 

V rámci skráteného vyšetrovania boli vo veci vypočutí obvinený XXXXX, svedkyňa - poškodená XXXXX a boli zadovážené do spisu na vec sa vzťahujúce listinné dôkazy. 

Obvinený XXXXX sa priznal, že výživné riadne neplatil, pretože nemal dostatok peňažných prostriedkov na riadne platenie výživného, keďže z príjmu hradil dlh na energiách v dome v obci XXXXX a dlhy na pôžičkách a jeho príjem bol postihnutý aj exekúciou. Obvinený súčasne deklaroval, že ihneď ako zarobil dostatok peňazí, uhradil dňa 15.11.2016 dlžné výživné za mesiace jún až september 2016 vo výške 640 € a súčasne bežné výživné za mesiace október 2016 a november 2016 vo výške 320 €.

Poškodená XXXXX pri výsluchu dňa 19.11.2016 potvrdila uhradenie dlhu na výživnom vo výške 640 € a aj 320 €. Pri podaní trestného oznámila uviedla, že núdzou netrpia, XXXXX jej na výživnom dlhuje 640 €. Poškodená potvrdila i uhradenie bežného výživného za mesiace október 2016 a november 2016 v sume 320 €.

V spise sa nachádzajú kópie poštových poukážok, z ktorých vyplýva, že obvinený XXXXX uhradil dňa 15.11.2016 sumu 640 € a sumu 320 €.

Podľa správy Daňového úradu Trnava, pobočka Senica je obvinený XXXXX evidovaný ako fyzická osoba – podnikateľ, pričom podľa podaného daňového priznania za rok 2015, tvorili jeho príjmy 13.134,06 €. 

Z vykonaného dokazovania vyplýva, že obvinený riadne v plnej výške a pravidelne neplatil výživné na svojho syna a svoju dcéru v období mesiacov jún až september 2016, teda viac ako tri mesiace, hoci o svojej vyživovacej povinnosti vedel. Obvinený mal v tomto období, podľa jeho vyjadrenia čistý mesačný príjem vo výške 600,- €, z ktorého mohol platiť výživné deti vo výške 160 € mesačne, keďže jeho príjem podstatne prevyšoval výšku životného minima. Týmto konaním obvinený naplnil všetky znaky skutkovej podstaty prečinu zanedbania povinnej výživy podľa § 207 odsek 1 Trestného zákona spáchaného v nepriamom úmysle. 

Podľa § 86 odsek 1 písmeno a) Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k tomu, že obvinený dodatočne v celom rozsahu doplatil dlžné výživné, uhradil bežné výživné za mesiace október 2016 a november 2016, pričom neplatenie výživného nemalo trvalo negatívne následky, došlo v zmysle citovaného ustanovenia k zániku trestnosti zanedbania povinnej výživy, preto som podľa § 215 odsek 1 písmeno h) Trestného poriadku trestné stíhanie proti obvinenému XXXXX pre prečin zanedbania povinnej výživy podľa § 207 odsek 1 Trestného zákona zastavila. 
t
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Anna Funková 
prokurátorka